DECIZIA COMISIEI
din 30 aprilie 2008
privind închiderea conturilor agențiilor de plată din Lituania și Slovacia referitor la cheltuielile legate de măsuri de dezvoltare rurală finanțate de Fondul European de Orientare și Garantare Agricolă (FEOGA), secțiunea Garantare, pentru exercițiul financiar 2006
[notificată cu numărul C(2008) 1713]
(Numai textele în limbile lituaniană și slovacă sunt autentice)
(2008/398/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (1), în special articolul 7 alineatul (3),
după consultarea Comitetului Fondului,
întrucât:
(1)
Prin Decizia 2007/325/CE a Comisiei (2) au fost închise conturile tuturor agențiilor de plată pentru exercițiul financiar 2006, cu excepția agenției de plată „NMA” din Lituania și a agenției de plată „APA” din Slovacia.
(2)
Ca urmare a transmiterii de noi informații și în urma efectuării unor verificări suplimentare, Comisia poate lua acum o decizie, în ceea ce privește cheltuielile legate de măsuri de dezvoltare rurală, asupra integralității, acurateței și veridicității conturilor prezentate de către agenția de plată „NMA” din Lituania și agenția de plată „APA” din Slovacia.
(3)
În conformitate cu articolul 7 alineatul (3) al doilea paragraf din Regulamentul (CE) nr. 1258/1999 și cu articolul 7 alineatul (1) din Regulamentul (CE) nr. 1663/95 al Comisiei (3), prezenta decizie nu aduce atingere deciziilor ulterioare adoptate de Comisie în vederea excluderii de la finanțarea comunitară a cheltuielilor neefectuate în conformitate cu normele Comunității,
ADOPTĂ PREZENTA DECIZIE:
Articolul 1
Se închid conturile agenției de plată „NMA” din Lituania și ale agenției de plată „APA” din Slovacia referitor la cheltuielile legate de măsuri de dezvoltare rurală finanțate de Fondul European de Orientare și Garantare Agricolă (FEOGA), secțiunea Garantare, pentru exercițiul financiar 2006.
Sumele care trebuie recuperate de la fiecare stat membru sau plătite acestuia în temeiul prezentei decizii în domeniul măsurilor de dezvoltare rurală aplicabile în Lituania și Slovacia sunt stabilite în anexele I și II.
Articolul 2
Prezenta decizie se adresează Republicii Lituania și Republicii Slovace.
Adoptată la Bruxelles, 30 aprilie 2008.